CELEX: 32015R1365
Language: mt
Date: 2015-04-30 00:00:00
Title: Regolament ta' Delega tal-Kummissjoni (UE) 2015/1365 tat-30 ta' April 2015 dwar il-format ta' trażmissjoni tad-dejta tan-nefqa tar-riċerka u l-iżvilupp (Test b'rilevanza għaż-ŻEE)

8.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 211/1
            
         REGOLAMENT TA' DELEGA TAL-KUMMISSJONI (UE) 2015/1365
   tat-30 ta' April 2015
   dwar il-format ta' trażmissjoni tad-dejta tan-nefqa tar-riċerka u l-iżvilupp
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 549/2013 tal-Parlament Ewropew u tal-Kunsill tal-21 ta' Mejju 2013 dwar is-sistema Ewropea tal-kontijiet nazzjonali u reġjonali fl-Unjoni Ewropea (1), u b'mod partikolari l-Artikolu 2(5) tiegħu,
   Billi:
   
               (1)
            
            
               Is-Sistema Ewropea tal-Kontijiet stabbilita permezz tar-Regolament (UE) Nru 549/2013 (ESA 2010) tistabbilixxi sistema ta' kontijiet nazzjonali u reġjonali biex tissodisfa r-rekwiżiti tal-politika ekonomika, soċjali u reġjonali tal-Unjoni.
            
         
               (2)
            
            
               Minħabba l-importanza tar-riċerka u l-iżvilupp għall-ekonomija, ġew żviluppati metodi addizzjonali u formats tat-trażmissjoni armonizzati u komparabbli għad-dejta tar-riċerka u l-iżvilupp fil-kuntest tas-Sistema Ewropea tal-Istatistika, li hija s-sħubija bejn il-Kummissjoni (Eurostat) u l-Uffiċċji Nazzjonali tal-Istatistika u awtoritajiet nazzjonali oħrajn responsabbli fl-Istati Membri għall-iżvilupp, il-produzzjoni u d-disseminazzjoni tal-istatistika Ewropea.
            
         
               (3)
            
            
               Ir-regoli metodoloġiċi previsti fl-Anness A tar-Regolament (UE) Nru 549/2013 għandhom jiġu applikati meta tiġi rreġistrata n-nefqa tar-riċerka u l-iżvilupp bħala formazzjoni grossa tal-kapital fiss.
            
         
               (4)
            
            
               Il-programm tat-trażmissjoni stabbilit fl-ESA 2010 jinkludi informazzjoni annwali dwar l-assi fissi u l-formazzjoni grossa tal-kapital fiss f'dawk l-assi. Jeħtieġ li l-Istati Membri jittrażmettu dejta affidabbli u komparabbli lill-Kummissjoni f'format speċifiku, sabiex jiżguraw livell għoli ta' kwalità tal-kontijiet nazzjonali,
            
         ADOTTAT DAN IR-REGOLAMENT:
   Artikolu 1
   Suġġett
   Dan ir-Regolament jistabbilixxi l-format tan-nefqa tar-riċerka u l-iżvilupp tal-kontijiet nazzjonali li skontu għandha tiġi trażmessa d-dejta mill-Istati Membri lill-Kummissjoni (Eurostat), sabiex ikunu żgurati l-affidabbiltà u l-komparabbiltà ta' dik id-dejta.
   Artikolu 2
   Format tat-trażmissjoni tad-dejta
   Meta l-Istati Membri jittrażmettu d-dejta tan-nefqa tar-riċerka u l-iżvilupp għall-ekonomija totali lill-Kummissjoni (Eurostat), għandhom japplikaw il-format li ġej:
   
               (a)
            
            
               AN.1171 g, assi tar-riċerka u l-iżvilupp, gross;
            
         
               (b)
            
            
               AN.1171n, assi tar-riċerka u l-iżvilupp, nett;
            
         
               (c)
            
            
               P.51 g, AN.1171, formazzjoni ta' kapital fiss gross fir-riċerka u l-iżvilupp
            
         Artikolu 3
   Dħul fis-seħħ u applikazzjoni
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika għal dejta li għandha tiġi trażmessa mill-1 ta' Awwissu 2015.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta' April 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 174, 26.6.2013, p. 1.